የ63 ተጠርጣሪዎች ክስ ተቋረጠ
አዲስ አበባ:- በተለያዩ ወንጀሎች ተጠርጥረው በህግ ጥላ ሥር ሆነው የክስ ሂደታቸውን ሲከታተሉ የነበሩ 63 ተጠርጣሪዎች ለአገራዊ አንድነትና ለለውጡ የሚኖረውን ፋይዳ ግምት ውስጥ በማስገባት ክሳቸው እንዲቋረጥ መደረጉን የፌዴራል ጠቅላይ አቃቤ ህግ አስታወቀ። የፌዴራል ጠቅላይ አቃቤ
ህግ የድንበር ተሻጋሪ ወንጀሎች ዳይሬክቶሬት ዳይሬክተር አቶ ፍቃዱ ፀጋና የመስሪያ ቤቱ የኮሙዩኒኬሽን ዳይሬክተር አቶ ዝናቡ ቱኑ ትናንት በሰጡት መግለጫ እንደተናገሩት፤ ከዚህ ቀደም በተለያየ የወንጀል ድርጊቶች ተጠርጥረው ማስረጃ የተሰባሰበባቸውና ክስ የተመሰረተባቸው 63 ተጠርጣሪዎች ለአገራዊ አንድነትና ለለውጡ የሚኖረው ፋይዳን ከግምት ውስጥ በማስገባት፣ ለህዝብ እና ለአገር ጥቅም ሲባል እንዲሁም የፖለቲካ ምህዳሩን ለማስፋት ክሳቸው እንዲቋረጥ ተደርጓል። ተጠርጣሪዎቹ በወንጀሎቹ ተሳታፊ
መሆናቸው የተረጋገጠ ቢሆንም
ካስከተሉት ጉዳት አንጻር
እምብዛም ሚና ስላልነበራቸው
ክሳቸው እንዲቋረጥ መደረጉን
ጠቁመው፤ ክሳቸው ከተቋረጠላቸው
መካከል በሙስና ወንጀል
ከሜቴክ ፣ ከሰብአዊ
መብት ጥሰት ጋር
የተጠረጠሩ ነገር ግን
የመሪነት ሚና የሌላቸው፤
ከሰኔ 15 ቀን 2011 ዓ.ም የከፍተኛ የክልል አመራሮችና የጦር መኮንኖች ግድያ ጋር እንዲሁም ከሲዳማ፣ ከቤኒሻንጉል ጉሙዝና ከሶማሌ ክልሎች ግጭቶች ጋር በተያያዘ ተጠርጥረው ጉዳያቸው በፍርድ ሂደት እየታየ ያሉ ይገኙበታል።በሜቴክ ውስጥ ከተፈፀመ
ሙስናና ከሰብአዊ መብት
ጥሰት ጋር በተያያዘ
ከተከሰሱት ውስጥ የተወሰኑት
ተጠርጣሪዎች የአመራርነት ሚና
ያልነበራቸው በመሆኑ ክሱ
እንዲቋረጥ መደረጉን ገልጸው፤
ነገር ግን የግድያ
ወንጀል የፈጸሙ፣ ማንነትን
መሰረት ባደረጉ ዘረፋዎች፣
በአስገድዶ መድፈር፣ በኃይማኖት
ተቋማት ላይ በቀጥታ
ጥቃት ያደረሱና የብሄር ግጭት ለመፍጠር በቀጥታ ሲሰሩ የነበሩ አካላት ክሳቸው አለመቋረጡን አስታውቀዋል። አቶ ፍቃዱ ግጭቶች በተከሰቱባቸው አካባቢዎች በተለያዩ የወንጀል ድርጊቶች ከተጠረጠሩ ከ3‚606 ግለሰቦች ውስጥ እስካሁን 1‚682 የሚሆኑት ብቻ በቁጥጥር ስር ውለው የክስ ሂደቱ የቀጠለ መሆኑን ገልጸው፤ በቀጣይ በቁጥጥር ስር ያልዋሉት ያለምንም ቅድመ ሁኔታ በቁጥጥር ስር ውለው ለህግ እንዲቀርቡ የማድረግ ስራ ይሰራል ብለዋል። በማህበራዊ ሚዲያም ይሁን
በሌሎች መገናኛ አውታሮች
ህዝብን ከህዝብ የሚያጋጭ
የጥላቻ ንግግር የሚነዙ
አካላት ላይ በቅርቡ
በፀደቀው አዋጅ መሰረት
ቁጥጥር እንደሚደረግና አጥፊዎችም
ለህግ እንደሚቀርቡ ተገልጿል። ከሙስና ጋር በተያያዘ ጠቅላይ አቃቤ ህግ በቅርቡ ክትትል እያደረገ ሲሆን፤ አጥፊዎችን ለህግ የማቅረብ ስራ በአጭር ጊዜ ውስጥ ይሰራል። እንዲሁም በህገ ወጥ የጦር መሳሪያ እና በሌሎች የወንጀል ተግባራት ላይ ተሳትፈው የተገኙ አካላትንም በመለየት በቁጥጥር ስር የማዋል ስራ እንደሚሰራ አቶ ፍቃዱ አሳውቀዋል። በተለያየ የወንጀል ድርጊቶች ተጠርጥረው በህግ ጥላ ሥር ሆነው የክስ ሂደታቸውን ሲከታተሉ ከነበሩ ክሳቸው ከተቋረጠላቸው 63 ተጠርጣሪዎች መካከል ሌተናል ኮሎኔል ቢኒያም ተወልደ፣ አቶ ክርስቲያን ታደለ፣ አቶ ኤርሚያስ አመልጋና ሌሎችም ይገኙበታል።አዲስ ዘመን የካቲት 18/2012ሶሎሞን በየነ 